JohanHeinsen/ENO huggingface dataset:
Ribe Stifts Adresseaviser, 1805-06-10
Ved Høiesteretsdom af 3 Januar d. A. er Anne Pedersdatter og hendes Moder Sidselle Peder Jensens af Bornholm, den Første for begaaet Barnefødsel i Dølgsmaal, og den Sidste for at have ombragt det af hendes Datter fødte Barn, tilfundne at miste deres Hal see, og deres Hoveder at sættes paa Stager, samt at have deres Boeslodder og Jorder, om de nogen eie, til Kongen. forbrudte m.v. Af den fra Høiesterets=Protocolsecretairer indsendte Beretning om denne Sag erfares, at det ved begge de Tiltaltes i Politieforhøret den 2 Octbr. f. A. afgivne Tilstaaelser er oplyst, at Anne Pedersdatter, 21 Aar gl., fød i Øster Maria Sogn paa Bornholm, har, den 11 Sept. næstforhen født et levende, med en gift Mand avler, Pigebarn, som strax blev taget af Dage, og siden fandtes under Tørv nedgravet paa Loftet; at begge de Tiltalte havde, førend Barnet kom til Verden, aftalet med hinanden, at det skulde dræbes; at Moderen Sidselle Peder Jensens, (60 Aar gl.) som, da Datteren fødte, ene var tilstede, har, ved at lægge flere Dyner over det nyfødte Barn i Sengen, qvalt det, og at Datteren imidlertid hverken ved Ord eller Gjerning søgte at hindre dette. Efterat denne Sag, med Høiesterets Jndstilling om Samme, fra det danske Kancellie har været Hs. Majestat for redraget, har det behaget Allerhøistsamme, under 15 Jan. d. A. allernaadigst at resolvere, at det, forsaavidt den Tiltalte Sid selle Peder Jensens angaaer, ved den hende overgangne Høiesteretsdom skal have sit Forblivende, ligesom ogsaa denne Dom, ved Ondre til Amtmanden over Bornholm, er befalet at fuldføres; hvad derimod den Tiltalte Anne Pedersdatter angaaer, vil Hs. Majestæt, at den over hende afsagte Høiesteretsdom derhen formildes, at hun hensættes til Arbeide i Kiøbenhavns Tugthuus for Livstid.
Ribe Stifts Adresseaviser, 1805-06-10
En Bondemand i Norge har gjort adskillige heldige Curer paa vatersottig Personer, ved at lade dem drikke sig en dygtig Ruus i stærk vellavet Punsch. Rigtig nok har Curen ikke slaaet an hos alle, men hvilket Lægemiddel giør vel det Det er allerede meget, naar man blot kan sige, gjør det ikke godt, ondt giør det ikke! Paa Nørreteglgaard ved Viborg er for et Par Nætter siden skeet Jndbrud og bortstiaalen af en Kiste endeel Lærred og Garn.
Ribe Stifts Adresseaviser, 1805-06-10
Efter Sigende, skulle de ledige Bispestole sættes paa fast Gage, og de øvrige ligeledes ved indtrædende Vakance.
Ribe Stifts Adresseaviser, 1805-06-10
Kornpriserne i Kristiania den 28de Mai, Hveden 8 Rd. 24 sk. Tdn.; Østersøisk Rug 7 Rd., Dansk dito 6 Rd. a 6 Rd. 48 s.; Byg 3 Rd. 48 sk. a 3 Rd. 72 s. Malt 3 Rd. 48 sk. a 3 Rd. 72 s.; Havre 2 Rd. 48 s.
Ribe Stifts Adresseaviser, 1805-06-10
AVERTISSEMENTS. Den 7de Junii behagede det Gud at bortkalde min elskede Mand, Hans Thiørnelund, Grendsekontrolleur, efter 10 Dages Sygeleie af Brystsygdom, i hans Alders 46 Aar, hvilket sørgelige Tab for mig og min gamle efterladte Svigermoder samt et Barn, bekiendtgiøres Slægt og Venner, fra bedende mig al Kondolener. Rauning ved Foldingbroe den 7de Junii 1805. Sophia B. sal. Thiørnelund, fød Matthiesen.
Ribe Stifts Adresseaviser, 1805-06-10
Avls=Forpagtning i Jylland. Møllerup Hovedgaard og en underliggende Parcelgaard, der er hinanden saa nær beliggende, at de kan bestyres under een Oeconomie, bliver sidst i førstkommende Julii Maaned, stillet til Bortforpagtning ved offentlig Auction i 4 eller flere Aar. Auctionsdagen og Stedet, skal nærmere først i Juli Maaned vorde averteret. Eiendommene ere beqvemmelig beliggende for Afsats til Handelstæderne Aarhuus og Randers, saa og til Ebeltoft og Grenaae, Jorderne ere fortrinlig gode, og vil ved Øiesyn tale for sig selv; der besaaes aarlig omtrent 100 Tønder Land med Brak Rug og Vinterhvede, Byg og Erter, samt 1 KærvHavre, hvoraf noget over det halve drives ved Hoverie og Resten uden Hoverie, dog kan til Producternes Transport af det sidste overlades 40 Reiser af Frie=Bønder til Aarhuus eller Randers. Circa 100 Tønder Land ligger aarlig i Græs. Under Forpagtningen følger Konge og KirkeTienden af Felballe Sogn, der er at ansee, som enkelt Tiender af omtrent 500 Tønder Hartkorn. Til begge Gaarde kan avles circa 150 Læs godt Høe, der kan ved Fliid formeres til 200 Læs. Alle udlagte Vange ere besaaede med Kløver, og der er saa god Forraad paa Giødning, at hver Vang kan giødes 2de Gange til 4 Kærve. Det nærværende Aars Afgrøde vorder samme Tiid opraabt til Bortsalg paa Marken, til den Høistbydende enten dette saa bliver Forpagteren for de følgende Aar, eller nogen anden, og kan de fornødne Folk, Arbeids=Heste og Vogne vorde overladt til Jndbiergningen, da Foderet skal udtæres ved Gaarden, hvortil Eieren dog forbinder sig at skaffe Stude og forlanges og betale 7 Rdlr. Foderløn pr. Par.
Ribe Stifts Adresseaviser, 1805-06-10
Konditionerne kan fra den 10de Julii førstkommende, nærmere erfares hos Kapitain Müller paa Møllerup pr. Aarhuus.
Ribe Stifts Adresseaviser, 1805-06-10
Jgaar har Borger og Kiøbmand Hr. Niels Johnsen her i Ribe, opgivet hans Boe og Formue til Magistratens Behandling og sin Gields Betaling. Enhver derfore, som har nogen Fordring hos bemeldte Johnsen, bliver, i Følge Plakaten af 26de October 1792, herved 3de Gange i den Berlingske og Ribe Stifts Adresse=Aviser samt den Altonaiske Merkur, indkaldet at anmelde og godtgiøre samme for os inden den Tid Loven befaler. Og meldes ellers til behagelig Efterretning, at Johnsens Bopæl og Eiendomme stilles til offentlig Auction den 6te og 8de Julii næstkommende Klokken 2, og sidste Gang den 12te Dito Kl. 10, paa hvilken sidste Dag Auctionen over Boets Meubler og Handelsvare foretages. Ribe den 8de Junii 1805. Lund. Simonsen.
Ribe Stifts Adresseaviser, 1805-06-10
J Følge den 2 s. i Forordningen af 22de Febr. d. A. og Jnspekteurernes Ordre til mig af 24de f. M., indkaldes herved med 8te Ugers Varsel alle de som maatte formene at have nogen Rettighed til Begravelser i Veile Kirke, at melde sig hos undertegnede for, ifølge den allerhøistbemeldte Anordning, at kunde træde i Underhandling om denne Rets Afstaaelse. Veile, den 7de Juni 1805. S. Ottesen, Kirkeværge.
Ribe Stifts Adresseaviser, 1805-06-10
Formedelst Forandring af Boepæl og Næringsvei, lader Hr. Jens Sørensen heri Byen, ved Auction bortsælge, et Brændeviinstøi paa 4 Tdr. Rum med den nye Indretning af Svalemaskine, 1 Mæskekiedel paa 4 Tdr. Rum, 3 store Mæskekar, et Støbekar paa 22 Tdr. med Jernbaand, endeel Bryggerkar, 20 Stkr. Oxehoveder for størstedelen med Jernbaand, endeel Ankere, en stor jern brandfrie Kølleindretning, endeel god Jndboe, bestaaende af et ottedags Stueuhr, et Hiørneskab, Borde, Stole, Kobber, Messing og en stor Deel Jerntøi, en stor Deel nye Ege Bygningstømmer, en Deel Avlsredskaber af Vogne, Plove, Harve m.v., samt Sæt Læder Hestetøi med Messingbeslag, endeel Sølv, Dækketøi og Linnet, 20 Tdr. god og sund Brødrug og 20 a 30 Td. Malt. Auctionen holdes den 14de d. M. i Sørensens forrige, Gaard i Nørregade heri Byen, Formiddagen Kl. 9. Veile den 5te Junii 1805. Spies. const. Byefoged.
Ribe Stifts Adresseaviser, 1805-06-10
Subskriptionsplan paa afgangne Konferentsraad og Profesfor Peder Kofod Ankers samlede juridiske Skrifter, kan erholdes paa Postkontoiret i Fridericia, hvor Subskription og saa vorder modtaget.
Ribe Stifts Adresseaviser, 1805-06-10
Uindløste Breve ved Fridericia Post kontoir for afvigte Maji. Maaned.
Ribe Stifts Adresseaviser, 1805-06-10
Fra Kiøbenhavn, til Abraham Calmer porto 6 Ls. - Hamborg, til Ley Berend Cohn fra Dessa Assens, til Musqveteer Henbrich Henderichsen, fr. - Hamborg, til Fridr. Müller. - Hadersleb, til Niels Poulsen, - Meldorf, til Musqveteer, Laur Pedersen Ramsherred 5 -- Flensborg, til Hr. Schmit et Kock - Altona, til Joseph Seligmann Ifølge Ordre fra S. T. den høje Direction af 30 f. M. til os som Værgere for Domkirken og St. Cathrine Kirke her i Ribe, paa Grund af Forordningen dat. 22 Febr. d. A. dens 29, og det høikongelige Danske Kancellies seenere Skrivelse, bliver herved med 8te Ugers Varsel indkaldede alle og enhver, som formeene at have Rettighed til noget Eiendoms=BegravelsesSted i fornævnte 2de Kirker, for, efter allerhøystbemeldte Forordningsbydende, derom at træde i Underhandling. Ribe, 4de Juni 1805. N. Hansen. PHøeg.
Ribe Stifts Adresseaviser, 1805-06-10
De som formene sig at eie aabne Begravelser i St. Michaelis Kirke her i Staden, ville behagelig melde sig inden 8te Ugers Forløb fra Dato, hos Undertegnede, for i Følge Forordningen af 22 Febr. d. A., dens 2den 5, at underhandle det Fornødne disse Gravsteder angaaende Fridericia, 7 Juni 1805 Michaelis Kirkes Værge. P. Kragh.
Ribe Stifts Adresseaviser, 1805-06-10
Formedelst Haughuses Salg, lader Eieren Fredagen den 28 Juni førstkommende om Formiddagen Kl. 9 Slet, paa Haug huus ved offentlig Auktion bortsolgte endeel ungt Qvæg, nogle Faar, Sviin og Grise, tvende Vognheste og endeel Jndboe, bestaaende af Sengeklæder, Kobber, Jern og Steentøi, Speile, og Stole m. m. Haughuus, den 22 Mai 1805. Erreboe.
Ribe Stifts Adresseaviser, 1805-06-10
Undertegnede bekiendtgiør herved, efter Kancellie=Plakakaten af 19de f. M., at jeg vaccinerer og dertil er villig efter Forlangende gratis, da jeg og som den allerførste i Flensborg med Held og Ynde har vaceineret saavel de Militaires som Civiles Børn, forhaabende derfore at nyde samme Lykke her i Staden. Chirurgus Simesen.
Ribe Stifts Adresseaviser, 1805-06-10
De som formene sig at eie aabne Begravelser i Trinitatis Kirke heri Staden, ville behagelig melde sig inden 8te Ugers Forløb fra Dato, hos undertegnede, for i Følge Forordninge, af 22 Febr. d. A., dens 2den S., at underhandle det Fornødne disse Gravsteder angaaende. Fridericia, den 3die Junii 1805. C. Voigt. Trinitatis Kirkes Værge. Efter Fuldmagt modtager Undertegnede de Kapitaler og Renter, som i nu anstundende 11 Junii Termin d. A. skal udbetales til den i Fridericia afgangne Hr. Kammerherre Baron Wedel Jarlsbergs Boe, for saavidt samme ved Skifte og Deeling ere tilfaldne Arvingerne S. T. Hr. Friherre F.C. Wedel Jarlsberg i Kiøbenhavn; hvilket herved bekiendtgiøres til enhver Vedkommendes behagelige Efterretning, ligesom og, at enhver, som det angaaer, hos Hr. Professor Børeher i Fridericia behageligen kan erfare om de til Boet skyldige Summer blive her at erlægge eller ikke. Veile den 31te Maji 1805. Selmer.
Ribe Stifts Adresseaviser, 1805-06-14
Kongelig allern. Vr . - Adresse No. 48. Fredagen. Der udgives i Fridericia 2 Gange ugentlig af S.
Ribe Stifts Adresseaviser, 1805-06-14
London, den 31de Mai. Fra Amerika have vi den Efterretning, at Neger armeen paa St. Domingo, har sidste 5te Martii at ter ladet sig see for Staden Santo Domingo, og opslaget en Leir. En fransk Officeer blev skudt paa Volden. Den 11te gjorde den Franske General Deborque et Udfald fra Fortet Carlos med 400 Mand, slog Beleirerne og dræbte 400 Mand og en Neger general. Følgende Dag beordrede General Ferrand, at alle Skibe skulde begive sig bort, og tage alle Koner og Børn med sig til Portorico. Efter en blodig Kamp, har Negerne igien bemægtiget sig Port= anPlate og St. Jago, hvor de uden Skaansel nedhuggede alle Hvide, baade Mænd, Koner og Børn. General Ferrand har derefter udstædt følgende Proklamation. Overbeviist ved Erfaring, at Skaansel og mild Behandling imod Skurker er unyttig, have vi besluttet, for at disse ei meere skulde vedblive at tilføre Negerne Levnetsmidler, at alle Jndivid, som findes paa et Skib der er bestemt til en af Rebellerne besat Havn, Allierte eller Neutrale, skal uden Skaansel dømmes til døde. Ligeledes de der komme fra en saadan Havn. Rygtet siger, at et af vore Troppekorps paa Ceylon, ere angrebne af Candierne og slagne. En Spansk Corvette paa 28 Kanoner er taget af en af vore Fregatter.
Ribe Stifts Adresseaviser, 1805-06-14
Paa Londs Caffehuus væddes 5 Pd. Sterling mod digst priviligeret Stifts A. s. Aa den 14de Junii 1805. ren Elmenhoff, som tillige er sammes Redskrer. 1 paa, at den Toulonner Flaade er gaaet til Ostindien.
Ribe Stifts Adresseaviser, 1805-06-14
Alle Officerer tilhørende de paa Duinen liggende Krigskibe, have faaet Ordre, at begive sig ombord.
Ribe Stifts Adresseaviser, 1805-06-14
Telegrapherne ere fra Morgen til Aften beredte, og det hedder, at Fienden ved Boulogne giøre overordentlige Bevægelser.
Ribe Stifts Adresseaviser, 1805-06-14
J Lissabon er paagrebet en Jtaliener som har vildet myrde Grev Ciwagion, hvilken levende blev revet i 4 Parter, ved 4 Hester, efterat Hænderne vare ham afhuggede.
Ribe Stifts Adresseaviser, 1805-06-14
Lord Gardner har deelt sin Eskadre for Brest i - Divisioner, af hvilke den ene krydser ganske nær Havnen.
Ribe Stifts Adresseaviser, 1805-06-14
Madame Hieronumus Bonaparte lever her meget indgetogen.
Ribe Stifts Adresseaviser, 1805-06-14
Londons Kiøbmænd har tegnet sig for 60000 Pd. Sterling til et Jnstituts Oprettelse, i hvilket unge Menneskeer kunde dannes til alle Fag.
Ribe Stifts Adresseaviser, 1805-06-14
Fra 11te Octbr. 1804 til 18de Marts 1805, have vore Krydsere opbragt til Maltha 97 Skibe, nemlig: 38 Spanske, 7 Franske, 12 Ragusiske, 17 Keiserlige, 3 Tyrkiske, 4 Svenske, 6 Danske, 4 Russiske, 1 Amerikansk, 3 Genuesiske, 1 Preusisk og 1 Neapolitansk.
Ribe Stifts Adresseaviser, 1805-06-14
Paris, den 31de Maji. Monitøren melder fra Petersborg: "Keiser Alerander har erklæret, at han hverken med Engelland eller Frankrig vil giøre nogen fælleds Sag ; men er derimod bered til at anvende Alt, paa Fredens Tilveiebringelse mellem disse. Jmidlertid kunde han ikke indlade sig i Mægling mellem disse, førend man fra begge Sider, afstod fra gamle Prætensioner. Ifølge denne Bestemmelse forsikkrer man, at Keiser Alexander har tilskrevet Keiser Napoleon, og at Hr. v. Novosiltsoff reiser til Mayland eller Paris.
Ribe Stifts Adresseaviser, 1805-06-14
Fra Cadix meldes: Den 5te Mai ankrede Admiral Nelsons Eskadre ved Gibraltar, hvor den lader til at vil reparere sig.
Ribe Stifts Adresseaviser, 1805-06-14
Kronningen i Mahland blev under det skiønneste Veir fuldbyrdet, Søndagen den 26 Maji. Paa Christi Himmelfartsdag var den bestemt at holdes, men da det den hele Dag regnede, saa blev det udsat til Søndagen. Alle Borgere nød den Lykke at see deres Monark, som til Fods begav sig til Metropolitankirken, igjennem et dertil opført Gallerie, som fra begge Sider var aabent. Efter Kronnings=Ceremonien kiørte Keiseren og Kongen med et talrigt Følge til den hellige Ambrosius Kirke, før at aflægge sin Taksigelse. Toget passerede igiennem den største Deel af Staden. Om Aftenen var hele Staden illumineret, og et Fyrværkerie blev afbrændt. Den 27 var alting stille. Den 28de holdtes Veddeløb paa Marspladsen, og en Lufthallon steeg i Veiret. Den 29 blev i Palaiet hos Ministeren for det Indre, uddeelt Belønninger til de meest fortiente Manufacturarbeidere, og til de Forældre som have 10 Børn levende. Den 30te var igien stille. Den 31te blev givet Bal og Koncert paa det store Theater. Den 1ste Juni igien stille, og den 2den gav Ministerne en Fete. For at udmærke denne Thronbestigelse med Naade har Keiseren skienket alle Deserteurer og opsætsige Conskriberte Pardon. 6 Personer, ere udnævnte til Kammerherrer, og 6 andre til Kronstaldmestere. Fortet Cherbourg er forsynet med saa svær Skyts, at denne Rhede ansees som uovervindelig.
Ribe Stifts Adresseaviser, 1805-06-14
Blandede Efterretninger. J Cadix udrustes atter 10 Linieskibe.
Ribe Stifts Adresseaviser, 1805-06-14
J Spanien kan i Mands Minde ikke erindres saa frugthart Veirligt, som i dette Foraar.
Ribe Stifts Adresseaviser, 1805-06-14
Den nye Tyrkiske Storvissir Jsmael Pascha, synes at være en virksom, indsigtsfuld og redelig Mand, som forstaaer at tiltrække sig Storherrens og Folkets Tiltroe. Ved sit Embedes Tiltrædelse lod han strax opkiøbe store Kornladninger af de paa Rheden liggende Skibe, for at afhielpe Brødmangelen, som for den lavere Klasse især var saa trykkende; og herover ere disse saa glade, at de gjerne, om de kunde, løftede ham op i Skyerne, som man siger. Hans Formand slap dog af særdeles Naade, for at henrettes, og bleve allene forviist til sit Landhuus ved Kanalen.
Ribe Stifts Adresseaviser, 1805-06-14
Den Østerrigske Keiser agter fra Prag at reise til Eger, og vil efter Forlydende paa Grændsen have en Sammenkomst med den preusiske Monark.
Ribe Stifts Adresseaviser, 1805-06-14
Den 9de Junii rykkede de i Hannover garnisonerende Tropper i den af Jordhytter opslaaede Leir.
Ribe Stifts Adresseaviser, 1805-06-14
Til Leiren i Skaane er den Russiske og Engelske Gesandt i Stokholm indbudne.
Ribe Stifts Adresseaviser, 1805-06-14
Den 2den Juni indtraf de Svenske Majestæter og Kronprindsen fra Stokholm til Leiren paa Bonarpshede i Skaane. Leiren bestaaer af 10000 Mand Cavallerie og Jnfanterie, som er deelt i 2 Kolonner. Efter Kongens Ankomst til Herrevads Kloster, hvor Dronningen og Kronprindsen logere, begav Hs. Majestæt, sig til Leiren, hvor strax blev slaget Allarm, Tropperne stillede i Geleder, og blev af hans Majestæt taget i Øiesyn. Hovedqvarteret er i Lyngbye, en Landbye, nær ved Bonarpshedde.
Ribe Stifts Adresseaviser, 1805-06-14
Jndenlandske Efterretninger. Hr. Brorson er nu beordet, som Arresthuuspræst, at berede Styrmand Nissen til Døden. Denne har allerede ved første Besøg modtaget Hr. Brorson med Agtelse. Hr. Thve bereder den Soldat og Dugmagersvend, der dræbte sin Moders Vertinde. Tre Slaver, alle fødte tydske, ere nyelig undvigte af Kiøbenhavns Slaverie.
Ribe Stifts Adresseaviser, 1805-06-14
Den 3die blev ved Helsingøer i et Slags Klammerie en Færgemand slaget i Hovedet med en Roerpind af en engelsk Matros, saaledes, at hiin ligger farlig syg og denne er arresteret i Raadstuearresten. En Skildvagt, en Siellænder, som den 4de stod ved Midnatstid Vagt paa Lappen eller paa Sanden, og som tilligemed Vægteren greb et Menneske, som ved Stranden sneg sig om imellem Baadene, og vilde bringe ham i Vagten, fik af 2de andre, som de ikke havde seet, men som hørte til et Komplot, og mueligt have de ligget i Skiul under Baadene, 2de saadanne Slag, paa Hovedet af deres Knipler, at han drat død til Jorden. Vægteren, fra hvem de toge Morgenstiernen, fik og nogle Prygl, men paa hans Anskrig vaagnede nogle af Naboerne, og ved disses Tilløb, undløb de alle 3, efterladende 2de Knipler. Morgenstiernen havde de kastet paa grønne Have. Hvo disse Mennesker vare, vides ikke. Den de havde faaet fat paa, var klædt som en Søemand med lange hvide Buxer. Det er ellers af denne Vei, igiennem hvilken mange Spidsbuber snige sig ind i Landet, og efter apnaaede Hensigter snige sig ud igien.
Ribe Stifts Adresseaviser, 1805-06-14
De Franske Skuespillere vedblive at spille med meget bifald i Kbhvn. Den første var der endog dem der synes, at det blev applanderet baade i Tide og Utide De have nu og faaet en første Bassanger fra Stokholm. Synderligt nok er det, at man i Kbhvns Adresseaviser finder deres Annoncer baade paa Fransk og Dansk, hvilket uden Tvang lader sig udlægge saaledes: at de vente at faae Tilskuere som ikke engang kunne læse Adsichen, naar den er skreven paa Fransk.
Ribe Stifts Adresseaviser, 1805-06-14
Et 4 Aars Barn faldt i Fredags ud fra 4de Etage, i Myntergaden i Kbhvn, med et Glasblækhuus i Haanden, uden at slaae sig ihiel.
Ribe Stifts Adresseaviser, 1805-06-14
En Slave i Kbhvns Citadelle skal have opfunden en mechanisk Vogn hvorpaa han kan være selv 5te, hvilken kiører naar han omdreier Verket i samme. Den skal have kostet ham 30 Rdlr. at forfærdige, hvortil han skal have faaet Forskud af den saa bekiendte Slave Peter Michelsen i Stokhuset, der, som der siges, forstaaer og har ophiulpet Jndustrien iblandt Slaverne sammesteds.
Ribe Stifts Adresseaviser, 1805-06-14
J Fredags blev Marineregimentet presenteret for Hs. K. H. Kronprindsen. Paa Marken ved Tagenshuus er opslaget en Lei af Telte for en Batallion, der, efter Sigende, skal være for at øve Folkene. Rygtet siger og at for Eftertiden skal enhver Officier skiænkes et Telt med dertil hørende Feldtseng, Bord, Stole og Madkurv.
Ribe Stifts Adresseaviser, 1805-06-14
Førstepindsedag blev i Aaen ved Hirschholm funden, et druknet Barn; videre derom skal endnu ikke være bleven opdaget.
Ribe Stifts Adresseaviser, 1805-06-14
Efter Sigende skal Præsterne ikke mere følge med Delinqventere paa Retterstedet.
Ribe Stifts Adresseaviser, 1805-06-14
Efter Rygte skal der forfattes en nye Rangforordning, efter hvilken alle Kongel. Betiente skulle faae Rang.
Ribe Stifts Adresseaviser, 1805-06-14
J Kbhvns Skilderie fortælles, at Slagteren paa det af den afdøde Capitain Sebelov førte Skib, dræbte i en Havn ikke langt fra Fridtiksnagor med et Knivstik den vagthavende Styrmand, og blev, da han bestandig nægtede Gierningen, og Capitainen ikke skiør tede om, at føre et saadant forvildet Menneske hiem til Europa, af den Engelske Regiering i Calcutta dømt til 2 Aars Arbeide i Lænker paa Williams Fort: en Straf, som ingen Europæer lettelig skal kunde udholde i saa lang en Tid.
Ribe Stifts Adresseaviser, 1805-06-14
Allevegne fra høres Klager over den Vinterlige Sommer, hvorover man i Aar paa mange Steder, maae lægge i Kakkelovnene i Junii Maaned. J Kiøbenhavns Skilderie indkaldes Vinteren med sin Sekretair Regnvind=Slud Sommeren med 8 Dages Varsel, og truer i Udeblivelses Tilfælde med at lade sig hylde til Danmarks eneste Aarstid!
Ribe Stifts Adresseaviser, 1805-06-14
Til Medio Mai sidst er intet Skib tilsat eller indstrandet paa Anholt i dette Aar, naar undtages Skipper, Juul, der førte en Bornholmsk Fiskeqvase, bestemt til Fladstrand, som indstrandede i meger haardt Veir Natten til den 28 April. Skipperen, 2 Matroser og 1 Dreng bleve reddede, og nogen Tid efter denne Uhæld, seilede de til Helsingøer. Denne Qvase blev solgt paa Anholt for circa 14 Rd.
Ribe Stifts Adresseaviser, 1805-06-14
Den Besynderlighed indtraf forrige Søndags Na i Bellevne ved Kbhvn, at en om Aftenen i Selskab paa Lysttour didkommen frugtsommelig Dame pludselig følte Fødselsmerter, og efterat at en Bondegjordemoder, i en Hast var hentet, fødte en vakker Søn. Næste Dags Middag indtraf der et andet Selskab, hvori ogsaa befandt sig en frugtsommelig Dame. Hendes Mand hastede paa Anretningen, da han frygtede for at det vigtige Øieblik var nær og der maatte iles til Staden. Verten sagde for Spøg, at der var i alle Tilfælde en Giordemoder ved Haanden, da der samme Nat var født en lille Dreng. Men Tingen blev Alvor, og den sidst ankomne fødte ogsaa samme Eftermiddag en rask lille Datter paa Bellevne. Man siger at Verten Hr. Bagge har ifinde at opføre en egen Bygning i denne Anledning, for at Damerne, hvis Tingen kom i Møde, ikke skulle foruroliges af de øvrige Giæster.
Ribe Stifts Adresseaviser, 1805-06-14
Hs. Høiærværdighed biskov Bloch skal være ansat som biskop over Aarhuus Stift.
Ribe Stifts Adresseaviser, 1805-06-14
Ved Hof og Stadsretten er nylig et ungt Menneske paa 24 Aar, som har været Fuldmægtig hos Kammeraad Andersen, blevet dømt til atten Maaneders Arbeide i Forbedringshuset og til at betale denne sin forrige Princital 23,249 Rd. 14 s. med Renter fra 25de Decbr. 1803 til Betaling skeer. Den anførte Sum har han forvansket medens Kammerraaden var Amtsforvalter og han bestyrede hans Regnskabssager, Pengene skal han for det meste have forspilt i Lotteriet. Han har sadt arresteret i samme Arrest, som Giftblanderen Nissen. Det er sært nok, at et saadant ungt Menneske har havt Leilighed til at begaae et saa betydeligt Underslæb, og at man ikke tidligere har kunnet forekomme, at der blev et Sneefield af en Snee hold. - Den første Deel af Dommen vil nok kunne fuldbyrdes, men den sidste neppe, uden at der skeer et Underværk.
Ribe Stifts Adresseaviser, 1805-06-14
For nogle Dage siden blev formodentlig den første Kiøbenhavnske Bonaparte begraven. Det var et Barn, hvis Lykkesomstændigheder vare saa ugunstige, at Fattigvæsenet maatte give det fri Jord. Det Lawatiske Uld= og Lærredsmanufaktur i Neumühlen ved Elben, omtrent en Miil fra Hamburg, har god Fremgang. Staae end Produkterne tilbage forde Engelske i udvortes Skiønhed, saae overgaae de dem derimod i Bonitet. Priserne ere billige; Dynevaarstøiet og Casimiren søges blandt andet meget.
Ribe Stifts Adresseaviser, 1805-06-14
Den borgerlige Militaire i Kbhvn har nu faaet en meget brillant og smukt udarbeidet Mercuriusstav, som bruges til at oplive Janitscharmusiqven. Den skal, efter Sigende, have kostet 150 Rd.
Ribe Stifts Adresseaviser, 1805-06-14
Ved Tallotteriets 715 Trækning i Vandsbek udkom: No. 86. 39 51. 55. 25.